PolyAgent/wiki_georgian_en_parallel_20231101 huggingface dataset:
Björk (ალბომი)

Björk (ალბომი)
Björk — ისლანდიელი მომღერალ და მუსიკოს ბიორკის სადებიუტო სტუდიური ჩანაწერი, შექმნილი მისი ბავშვობისას. ამასთან, იგი არ ითვლება მომღერლის ძირითადი სტუდიური დისკოგრაფიის ნაწილად.
ბიორკმა ფირფიტა ჩაწერა მას შემდეგ, რაც 1976 წელს გამოვიდა რადიოში და იმღერა „I Love to Love“. ამან მას მოგვიანებით მოუპოვა კონტრაქტი ლეიბლთან. სიმღერები იწერებოდა სტუდიაში Hljóðriti, რეიკიავიკში. ალბომი 1977 წელს გამოიცა. მისი გარეკანის ავტორია ჰილდურ ჰაუკსდოტირი, ბიორკის დედა. ფოტოსურათი, გამოტანილი გარეკანზე, გადაღებულია რეიკიავიკის ერთ-ერთ სტუდიაში.
სიმღერები, შეტანილი ალბომში, არის სხვა შემსრულებლების ცნობილი კომპოზიციების ვერსიები. მაგალითებია The Beatles-ის „The Fool on the Hill“, ედგარ უინტერის „Alta Mira“, მელანი საფკას „Christopher Robin“ და სტივი უანდერის „Your Kiss Is Sweet“. ზოგიერთი სიმღერა დაიწერა სპეციალურად ალბომისთვის, მაგალითად „Arabadrengurinn“.
ამ ფირფიტის შემდეგ ბიორკს შესთავაზეს, ჩაეწერა კიდევ ერთი, თუმცა მან უარი განაცხადა. ფირფიტის გაყიდვებიდან მიღებული თანხით მან შეიძინა ფორტეპიანო და დაიწყო ახალი სიმღერების შექმნა.
ალბომი გამოიცა როგორც გრამფირფიტაზე, ასევე აუდიოკასეტაზე. ისლანდიის გარდა სხვა ქვეყნებში ჩანაწერი იშვიათად მოიპოვება.
სიმღერების სია
Arabadrengurinn - 5:00
Búkolla - 3:16
Alta Mira - 2:30
Jóhannes Kjarval - 2:15
Fúsi Hreindýr - 3:27
Himnaför - 2:32
Óliver - 2:47
Álfur Út Úr Hól - 3:04
Músastiginn - 2:44
Bænin - 2:00
რესურსები ინტერნეტში
გარეკანი
სქოლიო
ბიორკის ალბომები
1977 წლის სადებიუტო ალბომები
აზიზ ნესინი

აზიზ ნესინი (მეჰმეთ ნუსრეთის ერთ-ერთი ფსევდონიმი; დ. 20 დეკემბერი, 1915— გ. 6 ივლისი, 1995) — თურქი მწერალი, დრამატურგი და პუბლიცისტი.
აზიზ ნესინი ყირიმელი თათრების შთამომავალია. დაიბადა 1915 წელს პრინცის კუნძულების კუნძულ ჰეიბელიადაზე. 1934 წელს ათათურქის რეფორმის შედეგად მიიღო გვარი ნესინი. 1939 წელს დაამთავრა სამხედრო-ტექნიკური სასწავლებელი და მიიღო უმცროსი ოფიცრის წოდება.
იგი უამრავი სტატიის, ფელეტონის, ესსეს, ნოველის, ზღაპრის, რომანისა და პიესის ავტორია.
გარდაიცვალა 1995 წელს.
რესურსები ინტერნეტში
Stanbul.ru — აზიზ ნესინი, თურქი სატირიკოსი მწერალი
თურქი მწერლები
ლუი VII

ლუი VII უმცროსი (დ. 1120 — გ. 18 სექტემბერი, 1180, პარიზი) — საფრანგეთის მეფე 1137–1180 წლებში, კაპეტინგების დინასტიისა. ლუი VI-ის (1081–1137) და ადელაიდა მაურენელის (1100–1154) შვილი. განაგრძო მამის პოლიტიკა, მთავარ მრჩევლად აბატი სიუჟერი დაიტოვა. ემყარებოდა სამღვდელოებასა და ქალაქ-კომუნებს, რომელთაც ეხმარებოდა სენიორთა წინააღმდეგ ბრძოლაში. მონაწილეობდა მეორე ჯვაროსნულ ლაშქრობაში (1147–1149) 1152 წელს გაეყარა მეუღლეს, ალიენორ აკვიტანიელს, რომელზეც მაშინვე იქორწინა ანჟუს გრაფმა ჰენრი II პლანტაგენეტმა, რომლის მფლობელობაში მოექცა საფრანგეთის მნიშვნელოვანი ნაწილი. დაიწყო ბრძოლა საფრანგეთის ტერიტორიებისათვის პლანტაგენეტებსა და კაპეტინგებს შორის. ლუი VII ეხმარებოდა ინგლისის მეფის ყველა მოწინააღმდეგეს, უმხედრებდა მას შვილებს. 1179 წელს თანამმართველად გაიხადა თავისი ძე ფილიპე II ოგიუსტი.
ლიტერატურა
საფრანგეთის მეფეები
დაბადებული 1120
გარდაცვლილი 18 სექტემბერი
გარდაცვლილი 1180
სენ-დენის ბაზილიკაში დაკრძალულები
ფერნანდუ მეირელისი

ფერნანდუ მეირელისი (დ. 9 ნოემბერი, 1955) — ბრაზილიელი კინორეჟისორი, სცენარისტი და პროდიუსერი. 2004 წელს ნომინირებული ოსკარზე, ხოლო 2005 წელს - ოქროს გლობუსზე.
ბიოგრაფია
მეირელისის პირველი ფართოდ ცნობილი ფილმი იყო „ღმერთის ქალაქი“. 1997 წელს მან წაიკითხა ამავე სახელწოდების ბრაზილიური წიგნი, რომლის ადაპტაციაც გადაწყვიტა. მან აგრეთვე გადაწყვიტა, რომ ფილმის მსახიობები რიო დე ჟანეიროს ღარიბი უბნების მოსახლეობა უნდა ყოფილიყო. ამ ფილმმა მას აღიარება მოუტანა. ფილმი წარგენილი იყო კანის კინოფესტივალისა და ოსკარის ჯილდოებზე. მეირელესს შესთავაზეს ჰოლივუდში მუშაობა. მისი პირველი ფილმი ჰოლივუდში იყო „ერთგული მებაღე“, რომელმაც ასევე კრიტიკოსთა მოწონება დაიმსახურა. ფილმმა რამდენიმე ნომინაცია მიიღო. 2008 წელს მან კიდევ ერთი ეკრანიზაცია გადაიღო. ამჯერად ეს იყო ჟოზე სარამაგოს რომანი „სიბრმავე“.
ფილმოგრაფია
2001 - ქალწულები (Domésticas)
2002 - ღმერთის ქალაქი (Cidade de Deus)
2005 - ერთგული მებაღე (The Constant Gardener)
2008 - სიბრმავე (Blindness)
2011 - 360 (360)
რესურსები ინტერნეტში
KCRW's The Treatment: Fernando Meirelles
Cannes 2008 interview with Fernando Meirelles on "Blindness" at IFC.com
ბრაზილიელი კინორეჟისორები
დაბადებული 1955
დაბადებული 9 ნოემბერი
Vologases II of Parthia

Vologases II of Parthia
Vologases II was a Parthian prince who competed against his brother Pacorus II for the Parthian crown from 78, until his defeat in 80.
References
Sources
80 deaths
1st-century Parthian monarchs
1st-century births
1st-century Iranian people
ქონის ხე

ქონის ხე — ხე რძიანასებრთა ოჯახისა. მისი სიმაღლე 10 მეტრს აღწევს. თესლი დაფარულია ცვილის მსგავსი ძნელდნობადი ცხიმით.
იზრდება აღმოსავლეთ აზიაში — ჩინეთიდან კუნძულ ტაივანამდე. თესლის ნაფიფქისაგან იღებენ ე. წ. ჩინურ მცენარეულ ქონს, რომელსაც სანთლისა და საპნის წარმოებაში იყენებენ.
ფოთლები შეიცავს შავ საღებავს. ზოგჯერ ქონის ხეს სხვა ოჯახების ზოგიერთ ტროპიკულ ხეს ან ბუჩქსაც ეძახიან.
ლიტერატურა
რძიანასებრნი
იალტა

იალტა — ქალაქი ყირიმში, სამხრეთ უკრაინაში, შავი ზღვის ჩრდილოეთ სანაპიროზე. ქალაქი მდებარეობს ძველი ბერძნული კოლონიის ნამოსახლარზე, რომელიც ლეგენდის თანახმად ბერძენმა მეზღვაურებმა დააარსეს მყუდრო ნავსაყუდელის ძებნისას. იალტა გარშემორტყმულია ტყიანი მთებით, აქვს ხმელთაშუა ზღვის სუბტროპიკული კლიმატი და ისტორიულად ყურძნის ვენახებითა და ბაღებით იყო ცნობილი.
იალტის არსებობა პირველად XII საუკუნეში დაფიქსირდა არაბი გეოგრაფის მიერ, რომელმაც იგი ბიზანტიურ პორტად და მეთევზეთა დასახლებად მონათლა. XIV საუკუნეში ქალაქი გენუის სავაჭრო კოლონიათა სისტემის ნაწილი ხდება და მოიხსენიება როგორც ეტალიტა ან გალიტა. 1475 წელს იალტა დანარჩენ ყირიმთან ერთად ოსმანთა მიერ იქნა შეპყრობილი, რომლებმაც იგი ნახევრად დამოუკიდებელ ყირიმის სახანოდ აქციეს. 1783 წელს იალტა რუსეთის იმპერიამ შეიერთა მთელ ყირიმთან ერთად, რაც რუსეთ-თურქეთის ომის საბაბი გახდა 1787-1792 წლებში.
XIX საუკუნეში ქალაქი პოპულარული კურორტი, დასასვენებელი ადგილი ხდება რუსეთის არისტოკრატიისა და ჩინოსნებისთვის. მწერლები ლევ ტოლსტოი და ანტონ ჩეხოვი ზაფხულს აქ ატარებდნენ. ქალაქი ასევე მჭიდროდ ასოცირდება სამეფო კართან. 1889 წელს ალექსანდრე III-მ იალტის შორიახლოს მასანდრას სასახლე ააგო, 1911 წელს კი ნიკოლოზ II-მ ლივადიას სასახლე ააშენა ქალაქის სამხრეთით.
XX საუკუნეში იალტა საბჭოთა კავშირის უმთავრესი შავიზღვისპირა კურორტი ხდება. 1920 წელს ლენინი ხელს აწერს დეკრეტს „ყირიმის მშრომელი ხალხისთვის სამკურნალო მიზნებით გამოყენების შესახებ“, რის შედეგადაც რეგიონი ექსკლუზიური დასასვენებელი ადგილიდან სოციალიზმის მშენებლობით დაღლილ პროლეტართა მასობრივ გამაჯანსაღებელ ცენტრად გადაიქცა. იალტის გარშემო უამრავი სანატორიუმი გაშენდა. იალტაში ისვენებდა საბჭოთა ელიტაც. სტალინი მასანდრას სასახლეს საზაფხულო რეზიდენციად იყენებდა.
ქალაქი მსოფლიო ყურადღების ცენტრში მოექცა 1945 წელს იალტის კონფერენციაზე დიდი სამეულის (სსრკ, აშშ და დიდი ბრიტანეთის პირველი პირები) შეხვედრისას, რომელიც ლივადიას სასახლეში გაიმართა.
1991 წელს სსრკ-ს დაშლის შემდეგ იალტის ეკონომიკური მდგომარეობა მკვეთრად გაუარესდა. ახლად გამდიდრებულთა უმრავლესობა უპირატესობას ევროპის კურორტებს ანიჭებს საზღვრების გახსნის შემდეგ. მეორე მხრივ, ყოფილი საბჭოთა კავშირის მოსახლეობის უმრავლესობა ეკონომიკურ გაჭირვებაში უკვე იალტაშიც ვეღარ ახერხებს დასვენებისთვის საკმარისი სახსრების შოვნას. თუმცა ბოლო წლებში იალტა ეკონომიკურად ისევ მომჯობინდა, ინფრასტრუქტურა გაუმჯობესდა და ტურისტებიც დაბრუნდნენ. დამსვენებლებთა უმრავლესობას ჯერჯერობით მხოლოდ რუსები და უკრაინელები შეადგენენ.
დაძმობილებული ქალაქები
აკაპულკო, მექსიკა
ბადენ-ბადენი, გერმანია
ბათუმი, საქართველო
ეილათი, ისრაელი
გალაცი, რუმინეთი
ხაჩმაზი, აზერბაიჯანი
მარგიტი, გაერთიანებული სამეფო
ნიცა, საფრანგეთი
პოცუოლი, იტალია
რიეკა, ხორვატია
სანტა-ბარბარა, აშშ
სანია, ჩინეთი
შარმ-ელ-შეიხი, ეგვიპტე
ულან-უდე, რუსეთი
ბურგასი, ბულგარეთი
ფუჯისავა, იაპონია
ლატაკია, სირია
პანკოვი, გერმანია
რესურსები ინტერნეტში
იალტის ტურისტული მეგზური
სქოლიო
ყირიმის ავტონომიური რესპუბლიკის ქალაქები
შავიზღვისპირა ქალაქები
…Nothing Like the Sun

…Nothing Like the Sun
Nothing Like the Sun — ინგლისელი მუსიკოს სტინგის მეორე სოლო ალბომი. გამოიცა 1987 წელს. მისი სახელწოდება მომდინარეობს უილიამ შექსპირის #130 სონეტის სტრიქონიდან (My mistress' eyes are nothing like the sun), რომელიც აგრეთვე გამოყენებულია სიმღერაში Sister Moon.
ჩაწერა
ალბომის ჩაწერა სტინგს შთააგონა დედის გარდაცვალებამ (1986), რამაც თავისი კვალი დატოვა რამდენიმე სიმღერაზე და მისმა მონაწილეობამ ტურნეში A Conspiracy of Hope (საერთაშორისო ამნისტიის მიერ მოწყობილ ტურნეში). ამ ტურნემ სტინგი მოახვედრა ლათინურ ამერიკაში, სადაც მთავრობის რეპრესიები მძვინვარებდა.They Dance Alone (Cueca Solo) სწორედ ამ ხალხს, კონკრეტულად კი აუგუსტო პინოჩეტის რეჟიმის მსხვერპლებს ეძღვნება. რამდენიმე სიმღერაში დაუკრა The Police-ის გიტარისტმა ენდი სამერსმა. Englishman in New York ეძღვნება ჰომოსექსუალ მწერალსა და მსახიობს კუენტინ კრისპს. მასში კვლავ გრძელდება მუსიკოსის წინა ალბომში გაჟღერებული ჯაზის ელემენტების აქტიური გამოყენება. ალბომში შეტანილია სტინგის ერთ-ერთი ცნობილი ჰიტი We'll Be Together (რომელიც თავად მუსიკოსს ნაკლებად მოსწონს). აქ ასევე არის Little Wing, ჯიმი ჰენდრიქსის ერთ-ერთი ცნობილი სიმღერა ახლებური შესრულებით. საერთო ჯამში, ალბომის გაყიდული ასლების რაოდენობამ 2 მილიონზე მეტი შეადგინა.
ალბომის გამოსვლის შემდეგ აგრეთვე ჩაიწერა ესპანურ ენოვანი მინი-ალბომი Nada Como el Sol, რომელშიც გამოყენებული იყო Nothing Like the Sun-ის რამდენიმე სიმღერა. ამ ალბომზე სტინგმა იმღერა ესპანურ და პორტუგალიურ ენებზე.
სიმღერების სია
ყველა სიმღერის ავტორია სტინგი, გარდა აღნიშნულისა:
სინგლების B-მხარეები
Ghost In The Strand (Englishman In New York 7"/ კომპაქტ-დისკი)
Ellas Danzan Solas (They Dance Alone - კომპაქტ დისკი)
If You There (They Dance Alone 7")
Conversation With A Dog (We'll Be Together 7"/ კომპაქტ დისკი)
Someone to Watch Over Me (Englishman in New York 3-დიუმიანი კომპაქტ-დისკი)
Up from the Skies (ჯიმი ჰენდრიქსის სიმღერის ქავერ-ვერსია, შეტანილია სინგლის Englishman in New York 3-დიუმიან კომპაქტ-დისკში)
სინგლები
1987 – We'll Be Together #7 აშშ
1988 – Be Still My Beating Heart #15 აშშ
1990 – Englishman in New York (რემიქსი) #15 ბრიტანეთი
პერსონალი
სტინგი – ვოკალი, გიტარა, ბას გიტარა
გილ ევანზი – დირიჟორი
რენე გეიერი – დამატებითი ვოკალი
დოლეტ მაკდონალდი – დამატებითი ვოკალი
ჯენის პენდერვისი – დამატებითი ვოკალი
ვესტა უილიამსი – დამატებითი ვოკალი
კენვუდ დენარი – დასარტყმელი საკრავები
მანუ კაჩე – დასარტყმელი საკრავები
ენდი ნიუმარკი – დასარტყმელი საკრავები
გილ ევანზის ორკესტრი – დამატებითი მუსიკოსები
მინო ჩინელუ – პერკუსია, ვოკოდერი
რუბენ ბლეიდსი – ვოკალი, გიტარა
მარკ ეგანი – ბას გიტარა
ჰირამ ბალოკი – გიტარა
ერიკ კლეპტონი – გიტარა
ფარედ ჰაქი – გიტარა
მარკ ნოპფლერი – გიტარა
ენდი სამერსი – გიტარა
კენი კირკლენდი – კლავიშები
კენ ჰელმანი – ფორტეპიანო
ბრენფორდ მარსელისი – საქსოფონი
ჩარტები
ყოველკვირეული ჩარტები
წლის საბოლოო ჩარტები
ათწლეულის საბოლოო ჩარტი
სერტიფიცირებები
}
რესურსები ინტერნეტში
ინფორმაცია სტინგის ოფიციალურ საიტზე
სქოლიო
სტინგის ალბომები
1987 წლის ალბომები
A&M Records-ის ალბომები
ალბომები ჰიუ პეჯემის პროდიუსერობით
Saposoa District

Saposoa District is one of six districts of the province Huallaga in Peru.
References
Parakənd, Gadabay

Parakənd, Gadabay
Parakənd (also, Parakend) is a village and municipality in the Gadabay Rayon of Azerbaijan. It has a population of 1,979. The municipality consists of the villages of Parakənd and Qaravultomba.
References
Populated places in Gadabay District
მუხნარი (მრავალმნიშვნელოვანი)

მუხნარი (მრავალმნიშვნელოვანი)
მუხნარი შეიძლება აღნიშნავდეს:
მუხნარი - მუხის ზაფხულმწვანე ფართოფოთლოვანი ტყე
მუხნარი - სოფელი გაგრის მუნიციპალიტეტში
ანდორის გერბი

ანდორის გერბი — ანდორას სახელმწიფო სიმბოლო დროშასა და ჰიმნთან ერთად.
ანდორას გერბი ასახავს ქვეყნის ისტორიას. ოფიციალურად იქნა მიღებული სახელმწიფო გერბად 1969 წელს. დევიზის ინგლისური თარგმანია "United virtue is stronger".
ფარის მეოთხედებს წარმოადგენენ იმ სახელმწიფოების და ფეოდალური წარმონაქმნების ჰერალდიკური სიმბოლოები, რომლებსაც ისტორიულად ექვემდებარებოდა ანდორა: ურგელის საეპისკოპოს (კატალონიაში), არაგონის (ესპანური სამეფო), ფუას, და ბეარნის (საფრანგეთში).
სახელმწიფო გერბები
ანდორის ეროვნული სიმბოლოები
გერბები მიტრის გამოსახულებით
ფელიპე გუსმანი

ფელიპე გუსმანი (დ. 17 იანვარი, 1879, ლა-პასი, ბოლივია — გ. 16 ივნისი, 1932, ლა-პასი, ბოლივია) — ბოლივიელი პოლიტიკოსი, ბოლივიის პრეზიდენტი 1925–1926 წლებში. თანამდებობა დაიკავა 1925 წლის 3 სექტემბერს — დატოვა 1926 წლის 10 იანვარს.
იხილეთ აგრეთვე
ბოლივიის პრეზიდენტი
რესურსები ინტერნეტში
ფელიპე გუსმანის ბიოგრაფია
ბოლივიის პრეზიდენტები
დაბადებული 17 იანვარი
დაბადებული 1879
გარდაცვლილი 16 ივნისი
გარდაცვლილი 1932
საყვირის ქუჩა

საყვირის ქუჩა — ქუჩა თბილისში, ნაძალადევის რაიონში (ნაძალადევი); მიხეილ მრევლიშვილის ქუჩიდან გიორგი ჭყონდიდელის ქუჩამდე. წარმოიქმნა XX საუკუნის 30-იან წლებში. ყოფილი გუდოკის ქუჩა. საყვირის ქუჩა დაერქვა 50-იან წლებში. ადრე ქუჩის მახლობლად მდებარე ვაგონშემკეთებელი ქარხნის მუშებს სამუშაო დღის დაწყებას, შესვენებას და დამთავრებას საყვირით ატყობინებდნენ. აქედან მოდის ქუჩის სახელი.
ლიტერატურა
ნაძალადევის რაიონის ქუჩები
ივერი ჯულაყიძე

ივერი ჯულაყიძე (დ. 16 მაისი, 1998, სამტრედია) — ქართველი სპორტსმენი (თავისუფალი ჭიდაობა), ჭაბუკებს შორის ევროპის ჩემპიონატის გამარჯვებული (2015, სუბოტიცა, სერბეთი, 69 კგ), ჭაბუკებს შორის საერთაშორისო ტურნირის (ისაევის მემორიალი) გამარჯვებული (2015, ბაქო, აზერბაიჯანი, 69 კგ), ახალგაზრდებს შორის საერთაშორისო ტურნირის (აზერ. ფედერაციის თასი) გამარჯვებული (2016, ბაქო, აზერბაიჯანი, 69 კგ), ახალგაზრდებს შორის საერთაშორისო ტურნირის გამარჯვებული (2018, რიგა, ლატვია, 70 კგ), 23-წლამდელებს შორის საერთაშორისსო ტურნირის გამარჯვებული (2019, ბლაგოევგრადი, ბულგარეთი, 70 კგ).
ძირითადი შედეგები
რესურსები ინტერნეტში
ივერი ჯულაყიძე — ქართული სპორტი
დაბადებული 16 მაისი
დაბადებული 1998
სამტრედიის მუნიციპალიტეტში დაბადებულები
ქართველი მოჭიდავეები თავისუფალ სტილში
ჩილე 1896 წლის ზაფხულის ოლიმპიურ თამაშებზე

ჩილე 1896 წლის ზაფხულის ოლიმპიურ თამაშებზე
ჩილემ ზაფხულის ოლიმპიურ თამაშებზე პირველად იასპარეზა 1896 წელს, საბერძნეთის დედაქალაქ ათენში. ამ თამაშებზე მათ ვერცერთი მედალი ვერ მოიპოვეს.
რესურსები ინტერნეტში
სპორტული ბმულები
საერთაშორისო ოლიმპიური კომიტეტის შედეგების მონაცემთა ბაზა
ქვეყნები 1896 წლის ზაფხულის ოლიმპიურ თამაშებზე
ჩილე ზაფხულის ოლიმპიურ თამაშებზე
სამხრეთ ამერიკის ქვეყნები ზაფხულის ოლიმპიურ თამაშებზე
მიხეილ გერსევანოვი

მიხეილ გერსევანოვი
მიხეილ გარსევანიშვილი (გარსევანოვი) (დ. 6 აპრილი, 1830, ნიკოპოლი — გ. 16 მაისი, 1907, სანქტ-პეტერბურგი) — ინჟინერი.
მიხეილ გარსევანოვი დაიბადა 1830 წლის 6 აპრილს ხარკოვის გუბერნიის სოფელ ნიკოპოლში. დაწყებითი განათლება ოჯახში მიიღო, 1845 წელს კი ჩაირიცხა პეტერბურგის მთავარ სამხედრო–საინჟინრო სასწავლებელში. 1849 წელს მიხეილმა სწავლა დაასრულა საველე ინჟინერ–პრაპორშჩიკის ჩინით, მაგრამ როგორც გამორჩეული კურსდამთავრებული იგი კიდევ ორი წლით დატოვეს სასწავლებელში და 1851 წელს მიანიჭეს სამხედრო ინჟინერ–პორუჩიკის წოდება. მიხეილ გარსევანოვის დამსახურებათა შორის აღსანიშნავია მიმოსვლის გზების ინჟინერთა ინსტიტუტის პერიოდული ორგანოს დაარსება. 1899 წელს გამოცემული ინსტიტუტის შრომათა კრებული მეცნიერის საინჟინრო, სამეცნიერო–პედაგოგიური და საზოგადოებრივი მოღვაწეობის 50–ე წლისთავს მიეძღვნა.
მიხეილ გარსევანოვი გარდაიცვალა 1907 წლის 16 მაისს სანქტ–პეტერბურგში. დაკრძალულია ხელოვნების მოღვაწეთა ნეკროპლში.
რესურსები ინტერნეტში
დაბადებული 6 აპრილი
დაბადებული 1830
გარდაცვლილი 16 მაისი
გარდაცვლილი 1907
რაჰიმლი (გადაბეი)

რაჰიმლი (გადაბეი)
რაჰიმლი — სოფელი აზერბაიჯანში, გადაბეის რაიონში.
სქოლიო
გადაბეის რაიონის სოფლები
გიორგი შკინინი

გიორგი შკინინი (დ. 7 მარტი, 1983, თბილისი) — საქართველოს ეროვნულ ნაკრებისა და რუსეთის სარაგბო კლუბ მეტალურგის მოთამაშე ქართველი მორაგბე. მისი დებიუტი საქართველოს ნაკრების შემადგენლობაში შედგა 2004 წელს. სულ ნაკრებში ნათამაშები აქვს 38 მატჩი და მეტოქის ჩათვლის მოედანში შეტანილი აქვს 6 ლელო (30 ქულა). აგრეთვე არის საქართველოს მორაგბეთა ეროვნული შვიდკაცა ნაკრების წევრი. 2007 წლის რაგბის მსოფლიო ჩემპიონატზე ირლანდიის მორაგბეთა ეროვნული ნაკრების წინააღმდეგ გამართულ ჯგუფური ეტაპის მატჩში ქართველების ლელო მის ანგარიშზეა (საბოლოო ანგარიში 14-10).
რესურსები ინტერნეტში
ქართველი მორაგბეები
დაბადებული 1983
Varyash

Varyash (Wäräş) is a rural locality (a selo) in Novoartaulsky Selsoviet, Yanaulsky District, Bashkortostan, Russia. The population was 170 as of 2010. There are 2 streets.
Geography
Varyash is located 20 km northwest of Yanaul (the district's administrative centre) by road. Varyashbash is the nearest rural locality.
References
Rural localities in Yanaulsky District
ლაზარევის შელფური მყინვარი

ლაზარევის შელფური მყინვარი — შელფური მყინვარი აღმოსავლეთ ანტარქტიდაში. მდებარეობს პრინცესა ასტრიდის ნაპირთან, ლენინგრადსკისა და ვერბლიუდის კუნძულებს შორის. სამხრეთიდან ჩრდილოეთისაკენ გადაჭიმულია 80 კმ-ზე, მაქსიმალური სიგანე დაახლოებით 100 კმ, ფართობი 7.8 ათ. კმ². ვეებერთელა ენის სახით შეჭრილია სამხრეთის ოკეანის ატლანტიკურ სექტორში.
აღმოსავლეთი კიდე იერით დასავლეთ კიდესთან შედარებით არსებითად განსხვავდება. დანაწევრებულია მრავალრიცხოვანი მცირე ზომის ნაპრალებითა და ღარებით.
ლაზარევის შელფური მყინვარის პირველი აეროფოტოსურათები გადაიღო მესამე გერმანულმა ანტარქტიდულმა ექსპედიციამ ალფრედ რიჩერის ხელმძღვანელობით 1938–39 წლებში.
1959–61 წლებში მყინვარზე მოქმედებდა ლაზარევის საბჭოთა სამეცნიერო სადგური. ლაზარევის შელფური მყინვარი აღმოაჩინა ფადეი ბელინსგაუზენისა და მიხეილ ლაზარევის პირველმა რუსულმა ანტარქტიდულმა ექსპედიციამ 1820 წლის თებერვალში. სახელი ეწოდა რუსეთის ფლოტის სარდლის, ადმირალ მიხეილ ლაზარევის პატივსაცემად 1960 წელს.
სქოლიო
ანტარქტიდის შელფური მყინვარები
კიცხისიგორეთი

კიცხისიგორეთი — სოფელი საქართველოში, იმერეთის მხარის ხარაგაულის მუნიციპალიტეტში (კიცხის თემი). მდებარეობს იმერეთის სამხრეთ მთისწინეთში. ზღვის დონიდან 420 მეტრი. ხარაგაულიდან 8 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 71 ადამიანი.
ლიტერატურა
სქოლიო
ხარაგაულის მუნიციპალიტეტის სოფლები
გიორგი ალავიძე

გიორგი ალავიძე (დ. იანვარი, 1902, ფოთი — გ. უცნობია) — ქართველი აგრონომი.
1922 წელს დაამთავრა ხაშურის გიმნაზია და თბილისის სახელმწიფო უნივერსიტეტი.
1927 წლიდან მუშაობდა ცხაკაიას რაიონში (ახლანდელი სენაკი) გლეხთა ახალგაზრდობის სკოლის გამგედ, შემდეგ სამი წლის განმავლობაში — ცხაკაიას ტექნიკუმში სუბტროპიკული კულტურების პედაგოგად. 1931-1932 წლებში იყო ქობულეთის სუბტროპიკული ტექნიკუმის დირექტორის მოადგილე. 1934 წლამდე მუშაობდა ქობულეთის სასწავლო საბჭოთა მეურნეობის დირექტორად, ლიმონ-მანდარინის ტრესტის საბჭოთა მეურნეობის ქობულეთის ჯგუფის აგრონომ-ინსპექტორად. 1934 წელს გადაიყვანეს თბილისის ლიმონ-მანდარინის ტრესტში. გიორგი ალავიძე ხელს უწყობდა საქართველოში სუბტროპიკული მეურნეობების მოწყობას, ნარგავების მოვლის მოწინავე აგროტექნიკის გავრცელებას. 1938 წლის 12 ივნისს გალის რაიონიდან აირჩიეს საქართველოს სსრ უმაღლესი საბჭოს დეპუტატად. იმავე წლიდან — საქართველოს სსრ მიწათმოქმედების სახკომის მოადგილედ, შემდეგ მიწსახკომად. 1941 წელს მიიღეს კომუნისტური პარტიის რიგებში, 1945 წელს დაინიშნა საქართველოს სსრ ტექნიკური კულტურების კომისრად. 1946 წლის 10 თებერვალს სსრკ უმაღლესი საბჭოს დეპუტატად აირჩიეს, 1950 წელს — ტექნიკურ კულტურათა მინისტრად. 1934 წელს გიორგი ალავიძე გაგზავნეს ამერიკის შეერთებულ შტატებში ციტრუსების აგროტექნიკისა და წარმოების, გადამუშავებისა და რეალიზაციის საკითხების გასაცნობად, 1958 წელს კი იტალიაში ლიმონისა და ფორთოხლის პერსპექტიული ჯიშების შესასწავლად, რომელიც წარმატებით დანერგა საქართველოში. 1959 წლიდან იგი ხელმძღვანელობდა საქართველოს ნიადაგთმცოდნეობის, აგროქიმიისა და მელიორაციის სამეცნიერო კვლევით ინსტიტუტს. წერდა სტატიებს სუბტროპიკული კულტურებისა და სასოფლო-სამეურნეო საკითხების შესახებ. ციტრუსების მეურნეობაში ნაყოფიერი მუშაობისთვის მიღებული აქვს სსრკ ცენტრალური კომიტეტის „საპატიო ნიშნის“ ორდენი (1936).
რესურსები ინტერნეტში
დაბადებული 1902
ფოთში დაბადებულები
თბილისის სახელმწიფო უნივერსიტეტის კურსდამთავრებულები
საპატიო ნიშნის ორდენის კავალრები
საქართველოს სსრ-ის I მოწვევის უმაღლესი საბჭოს დეპუტატები
სსრკ-ის III მოწვევის უმაღლესი საბჭოს დეპუტატები
გ
ლენინის ორდენის კავალრები
შრომის წითელი დროშის ორდენის კავალრები
წითელი ვარსკვლავის ორდენის კავალრები
თოში

თოში — ფხვიერი ღრუბლოვანი ყინულის ბელტი, რომელიც ჩნდება შემოდგომაზე წყლის სიღრმეში (სიღრმითი თოში) ან მის ზედაპირზე (ზედაპირული თოში) წყალსატევის გაძგიფვამდე. ყალიბდება სიღრმული თოშის კრისტალებისა და ძგიფისაგან.
წარმოიქმნება გაძგიფვამდე წყლის 0 °С-ზე დაბლა გადამეტცივების შედეგად უმეტესწილად მთისა და ჭორომიან მდინარეებზე, ყინულღრუს ქვემოთებსა და ჰიდროკვანძების ქვედა ბიეფებში, იშვიათად — ვაკე-მდინარეებსა და ტბებზე. თოში, დინების მიმართულებით მოძრაობისას იკავებს დიდ ფართობს, ავსებს ნაკადის ცოცხალ კვეთს, რითაც წარმოიქმნება თოშხერგილი.
წყალსაღების ფილტრებისა და ჰიდროელექტროსადგურების გისოსების ღიობის გაჭედვის გამო ძნელდება ჰიდროტექნიკურ ნაგებობათა ექსპლუატაცია. ყინულსაფრის ქვეშ თოშის დაგროვება თოშმავალ მდინარეებზე აღწევს 3–8 მ-ს, ხოლო დაგროვების ფორიანობა მერყეობს 70-იდან 40 %-მდე. თოში საქართველოს მრავალ მდინარეს ახასიათებს.
თოშის მატარებელი აღმოსავლეთ საქართველოს მდინარეები, გარდა იმისა, რომ რაოდეობრივად მეტნი არიან დასავლეთ საქართველოს მდინარეებზე, თოშის გაჩენის სიხშირითაც ძლიერ სჭარბობენ მათ. განსაკუთრებით მკვეთრი კონტრასტი დასავლეთ და აღმოსავლეთ საქართველოს მდინარეებს შორის ვლინდება თოშიან დღეთა რაოდენობაში. ასევე მკვეთრად განსხვავდებიან ერთმანეთისაგან დასავლეთ და აღმოსავლეთ საქართველოს მდინარეები თოშიანი წლების განმეორების სიხშირითაც. საქართველოში თავის დროზე, თოშის გამო ძლიერ გაძნელებული იყო ზამთრის პერიოდში მაგალითად ჩითახევჰესისა და სამგორის კასკადის ჰიდროსადგურების ექსპლუატაცია. თოშის გამო, მრავალ კილოვატსაათ ელექტროენერგიას კარგავდა საქართველოს სახალხო მეურნეობა და, რაც მთავარია, ეს ენერგია იკარგებოდა სწორედ მაშინ, როდესაც მდინარებზე იყო ზამთრის წყალმცირობა.
სქოლიო
ყინული
ოკეანოლოგია
Abdulovo, Yermekeyevsky District, Bashkortostan

Abdulovo, Yermekeyevsky District, Bashkortostan
Abdulovo (Abdulla) is a rural locality (a selo) in Staroturayevsky Selsoviet of Yermekeyevsky District, Bashkortostan, Russia. The population was 230 as of 2010. There are 3 streets.
Geography
Abdulovo is located 38 km northwest of Yermekeyevo (the district's administrative center) by road. Kit-Ozero is the nearest rural locality.
Ethnicity
The village is inhabited by Bashkirs and others.
References
Rural localities in Yermekeyevsky District
Carinodrillia

Carinodrillia — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
პუკარა-დე-ტილკარა

პუკარა-დე-ტილკარა — ინკებამდელი ციხესიმაგრე ანუ პუკარა არგენტინაში. მდებარეობს ქალაქ ტილკარის შემოგარენში, ხუხუის პროვინციაში. მისი აგებისას, ეს სტარტეგიული ადგილი სპეციალურად იქნა არჩეული კებრადა-დე-უმაუაკის ხეობის დასაცავად.
2000 წელს, პუკარა-დე-ტილკარა არგენტინის ეროვნულ მონუმენტად გამოცხადდა. იგი ერთადერთია კებრადა-დე-უმაუაკის ხეობის არქეოლოგიურ ძეგლებს შორის, რომელიც მნახველთათვის ღიაა.
ისტორია
ადამიანის დასახლების კვალი ამ ტერიტორიაზე 10,000 წელზე მეტი ხნისაა. ციხესიმაგრე XII საუკუნეში აქ მოსახლე ომაგუაკას ხალხმა ააგო. ეს ხალხი ძირითადად სოფლის მეურნეობას, ქსოვას და კერამიკის წარმოებას მისდევდა. მათ დროს ციხესიმაგრე ადმინისტრაციული და სამხედრო ცენტრის ფუნქციებს ითავსებდა. გათხრების შედეგად, მის მიმდებარე ტერიტორიაზე აღმოჩენილია ცხოველთა ძვლები, რელიგიურ-სარიტუალო ადგილები და ადამიანთა სამარხები.
ციხესიმაგრე 1908 წელს ბუენოს-აირესის უნივერსიტეტის პროფესორმა და მისმა სტუდენტმა აღმოაჩინეს. სამი წლის მუშაობის განმავლობაში მათ აქ 3,000 არტეფაქტი აღმოაჩინეს.
რესურსები ინტერნეტში
ხუხუის პროვინციის ვებ-გვერდი: პუკარა-დე-ტილკარა
Deia.com: სტატია პუკარა-დე-ტილკარაზე
La Nación article 16 Aug 2002: La Quebrada de Humahuaca se fortalece en el Pucará de Tilcara
შენიშვნა
არგენტინის არქეოლოგიური ძეგლები
სტრატოვარიუსი

სტრატოვარიუსი (ინგლ. Stratovarius) — ფინური პაუერ მეტალ ჯგუფი ჰელსინკიდან, შექმნილი 1984 წელს.
დაარსებიდან დღემდე ჯგუფს გამოშვებული აქვს 15 სტუდიური და ერთი საკონცერტო ალბომი.
სტრატოვარიუსი ისეთ ჯგუფებთან ერთად, როგორიცაა Helloween, HammerFall, Gamma Ray, Rhapsody of Fire და ასევე ფინური პაუერ მეტალ ჯგუფი სონატა არქტიკა, ითვლება ერთ-ერთ გავლენიან და წამყვან ჯგუფად სიმფონიურ და პაუერ მეტალ ჟანრში.
სტრატოვარიუსის შემადგენლობაში ხშირად ხდებოდა ცვლილებები, ტუომო ლასილას და დამაარსებელი გიტარისტის ტიმო ტოლკკის მიერ ჯგუფის დატოვების შემდეგ, შემადგენლობაში აღარ დარჩა არც ერთი ორიგინალური წევრი.
ყველაზე ხანგრძლივ წევრად ითვლება ვოკალისტი ტიმო კოტიპელტო რომელიც ჯგუფში 1994 წელს მივიდა.
დისკოგრაფია
სტუდიური ალბომები:
Fright Night (1989)
Twilight Time (1992)
Dreamspace (1994)
Fourth Dimension (1995)
Episode (1996)
Visions (1997)
Destiny (1998)
Infinite (2000)
Elements, Pt. 1 (2003)
Elements, Pt. 2 (2003)
Stratovarius (2005)
Polaris (2009)
Elysium (2011)
Nemesis (2013)
რესურსები ინტერნეტში
1980-იანი წლების მუსიკალური ჯგუფები
2000-იანი წლების მუსიკალური ჯგუფები
2010-იანი წლების მუსიკალური ჯგუფები
სიმფონიური მეტალ ჯგუფები
ფინური მძიმე მეტალ ჯგუფები